REPUBLIKA SRBIJA

NARODNA SKUPŠTINA

Odbor za kulturu i informisanje

01 Broj: 02-861/15

21. maj 2015. godine

B e o g r a d

NARODNA SKUPŠTINA

 Odbor za kulturu i informisanje, na 25. sednici održanoj 18. maja 2015. godine, razmotrio je Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti, za 2014. godinu, koji je podneo Poverenik za informacije od javnog značaja i zaštitu podataka o ličnosti, u delu koji se odnosi na sprovođenje Zakona o slobodnom pristupu informacijama od javnog značaja.

 Sednici Odbora prisustvovao je Rodoljub Šabić, Poverenik za informacije od javnog značaja i zaštitu podataka o ličnosti.

 Na osnovu člana 238. stav 2. Poslovnika Narodne skupštine („Službeni glasnik RS“, broj 20/12 - prečišćen tekst) Odbor za kulturu i informisanje podnosi

I Z V E Š T A J

 Odbor za kulturu i informisanje, u skladu sa članom 238. stav 1. Poslovnika Narodne skupštine (Prečišćeni tekst), razmotrio je Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti, za 2014. godinu, koji je podneo Poverenik za informacije od javnog značaja i zaštitu podataka o ličnosti, u delu koji se odnosi na sprovođenje Zakona o slobodnom pristupu informacijama od javnog značaja, koji je podnet Narodnoj skupštini na osnovu člana 36. stav 1. Zakona o slobodnom pristupu informacijama od javnog značaja („Službeni glasnik RS“, br. 120/04, 54/07, 104/09 i 36/10), 30. marta 2015. godine i utvrdio Predlog zaključka koji dostavlja Narodnoj skupštini na razmatranje i usvajanje.

 Za izvestioca Odbora na sednici Narodne skupštine određena je Sanja Nikolić, član Odbora.

 PREDSEDNIK

 Vesna Marjanović